Калі вы думаеце, што рэстаўрацыя замка – нейкая там забава, несур’ёзнае марнаванне часу… Прыязджайце ў Любчу, там і пабачыце, як усё “лёгка” даецца! Зрэшты, справаздача дырэктара фонда “Любчанскі замак” Івана Пячынскага, аб зробленым за 2012 год, амаль што перанесла прысутных на замак: да прыкладу, мы ўявілі сабе камін, вакол якога было так многа навуковых спрэчак. (Вось, дарэчы, і сведчанне таго, што да кожнай дэталі, кожнага куточка замкавага аднаўленцы падыходзяць вельмі беражліва, пісьменна, з пазіцый строгай гістарычнай адпаведнасці!).